တရားရှာ ကိုယ်မှာတွေ့

တရားရှာ ကိုယ်မှာတွေ့  သည် မြန်မာဆိုရိုးစကား ဖြစ်သည်။

အဓိပ္ပာယ်

တရားရှာ ကိုယ်မှာတွေ့ ဆိုသည်မှာ တရားဓမ္မကို ရှာဖွေလိုသူသည် မိမိ၏ ခန္ဓာကိုယ်နှင့် စိတ်အတွင်း၌ပင် တရားကို ရှာဖွေတွေ့ရှိနိုင်သည်ဟု ဆိုလိုသည်။ ဤဆိုရိုးစကားသည် ဗုဒ္ဓဘာသာ၏ အခြေခံအယူအဆတစ်ခုဖြစ်သော ခန္ဓာငါးပါး (ရုပ်၊ ဝေဒနာ၊ သညာ၊ သင်္ခါရ၊ ဝိညာဏ်) ကို ရှုမြင်သုံးသပ်ခြင်းဖြင့် သစ္စာတရားကို သိမြင်နိုင်သည်ဟူသော အယူအဆကို ဖော်ပြသည်။ တရားသည် အခြားဝေးလံသော နေရာတွင် ရှိသည်မဟုတ်ဘဲ မိမိတို့၏ ခန္ဓာကိုယ်နှင့် စိတ်၌ပင် တည်ရှိသည်။ ထို့ကြောင့် မိမိကိုယ်ကို သေချာစွာ လေ့လာဆင်ခြင်ခြင်းဖြင့် တရားကို တွေ့ရှိနိုင်သည်ဟု ဆိုလိုခြင်းဖြစ်သည်။

ကိုးကားချက်များ

   တရားရှာ ကိုယ်မှာတွေ့ ဆိုတာလို ကိုယ့်ကိုယ်အတွင်းမှာသာလိုရင်း တရားတွေကို မနားမနေ ရှာကြရမယ်တဲ့၊ [၁၂၉၆] မဉ္ဇရီ၊ စ။ ၁၅၉။
   ပျက်စီးပြီး နှိပ်စက်နေတဲ့ ကိုယ်ကောင်ကြီးပါကလားလို့ မိမိခန္ဓာ ကိုယ်ကြီးကိုပင် ကြောက်လာနိုင်တယ်။ အဲဒီလို ကြောက်လာမှလည်း တရားရှာကိုယ် မှာတွေ့ဆိုတဲ့ စကားနဲ့လည်း ညညွီတ်နိုင်ပါတယ်။ [၁၃၃၅] မင်္ဂလာကျယ်။ ၂၃၀။

ကိုးကား

Category:မြန်မာဆိုရိုးစကားများ